**42024 SVEUČILIŠTE JURJA DOBRILE U PULI**

**OBRAZLOŽENJE OPĆEG DIJELA FINANCIJSKOG PLANA**

Sukladno članku 36. novog Zakona o proračunu (NN 144/21) propisana je obveza izrade i dostave obrazloženja općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

**PRIHODI I PRIMICI**

Ukupni planirani prihodi u 2024.g. iznose 13.983.807 EUR i manji su u odnosu na planirane prihode u 2023. g. za 36,61%. Smanjenje iznosa planiranih prihoda rezultat izostavljanja planiranih aktivnosti u 2024. godini vezanih za kapitalni projekt prenamjene zgrade bivšeg vojnog objekta – Mornaričke bolnice za potrebe istarskog Sveučilišta u 2024. godini, a koja je bila planirana u 2023. godini. U 2025. godini ukupni prihodi planirani su u visini od 13.456.359 EUR, te u 2026. godini u visini od 13.454.161 EUR

Prihodi poslovanja za 2024. godinu planirani su u iznosu od 13.981.949 EUR, u 2025.g. 13.454.501 EUR i u 2026.g. 13.452.303 EUR. Prihodi od nefinancijske imovine za trogodišnje razdoblje iznose po 1.858 EUR-a.

Prihodi iz redovne djelatnosti SJD (A621168), izvor financiranja 11 iznose za 2024. godinu 9.829.683 EUR i za 0,03 % su veći u 2025. godini za koju iznose iznose 9.859.518 EUR te u 2026. rastu u odnosu na 2025 za 0,05% i iznose 9.864.878 EUR. Prihodi od programskog financiranja SJD (A622122) na izvoru 11 iznose 1.272.530 EUR, a prihodi od potpore umjetničkim studijima SJD (A679110) iznose 45.441 EUR pri čemu ove dvije vrste prihoda ukupno čine 1.317.971 EUR i isti su u svakoj godini planskog razdoblja 2024-2026. Prihodi za ostale aktivnosti na izvoru 11 – programi vježbaonice SJD (A621038) iznose po 9.298 EUR u svakoj godini.

Prihodi iz EU projekta izvor financiranja 51 i 52 iznosi za 2024.g. 554.261 EUR, u 2025.g. 154.877 EUR, te u 2026. g. 209.212 EUR. Planirani prihod po ovoj osnovi pada iz razloga što određeni projekti u promatranom razdoblju završavaju.. Prihodi iz redovne djelatnosti SJD - evidencijskih prihoda izvor financiranja 31, 43, 52, 61 i 71 iznose u 2024.g 3.074.254 EUR, u 2024.g., 2.114.694 EUR u 2025.g. te 2.052.802 EUR u 2026. godini.

**RASHODI I IZDACI**

Rashodi poslovanja u 2024. g. iznose 14.444.685 EUR, u 2025.g. iznose 13.145.405 EUR te u 2026.g. 13.143.210 EUR. Rashodi za nefinancijsku imovinu iznose po godinama: 2024.g. 340.782 EUR, u 2025.g. 310.954 EUR i u 2025.g. 310.951 EUR-a.

Ukupni rashodi u 2024. godini iznose 14.785.467 EUR, u 2025.g. iznose 13.456.359 EUR te u 2026.g. 13.454.161 EUR. Ukupni rashodi su u 2024.g. za 40,71% manji u odnosu na plan za 2023.g. a kao rezultat smanjenja investicijskih aktivnosti odnosno smanjenja rashoda u nefinancijsku imovinu.

**PRIJENOS SREDSTAVA IZ PRETHODNE I U SLJEDEĆU GODINU**

Donos, odnosno prijenos sredstava iz 2023.g. u 2024.g. iznosi 801.660 EUR, a sastoji se od donosa sa izvora 43. Prihodi koji su projicirani da će se ostvariti su krajem 2023.g., neće biti moguće utrošiti u tekućoj godini, te se prenose u 2024.g. kada se planiraju i utrošiti.

U 2024 – 2025.g. nije planiran donos sredstava u te godine jer će se prihodi utrošiti u istoj proračunskoj godini.

**UKUPNE I DOSPJELE OBVEZE**

Stanje ukupnih i dospjelih obveza Sveučilišta Jurja Dobrile na dan 31. prosinca prethodne godine i na dan 30. lipnja tekuće godine iznose:

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 952.438 EUR | 572.051 EUR |
| Dospjele obveze | 48.075 EUR | 47.028 EUR |

Rektor:

Prof.dr.sc. Marinko Škare